
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 08 mai 2007

Nr.29/171
RAPORT

asupra propunerii legislative privind

 susţinerea învăţământului preşcolar
(Pl.x. 211/2007)
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 211/25 aprilie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind susţinerea învăţământului preşcolar, (Pl.x. 211/2007).
La întocmirea raportului Comisia a avut în vedere avizul Consiliului Legislativ.

Propunerea legislativă are ca obiect de reglementare susţinerea învăţământului preşcolar prin înfiinţarea de grădiniţe noi, în cadrul instituţiilor de învăţământ superior.
2. În raport de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 15 deputaţi, din totalul de 26 membri ai Comisiei iar propunerea legislativă a fost adoptată cu unanimitatea celor prezenţi.
4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.

5. În urma dezbaterii, în şedinţa din 07 mai 2007, Comisia propune Plenului adoptarea propunerii legislative cu următoarele amendamente:
AMENDAMENTE ADMISE
	Nr.

crt.
	Text propunere legislativă
	 Text propus de Comisie

(autorul amendamentului)
	Motivare

	0
	1
	2
	3

	1. 
	Titlul Legii: Lege privind susţinerea învăţământului preşcolar.
	Text nemodificat
	

	2. 
	Art. 1 – Prezenta lege reglementează măsurile privind susţinerea învăţământului preşcolar.


	Text nemodificat
	

	3.
	Art. 2 – Instituţiile de învăţământ superior particular acreditate prin lege pot înfiinţa în cadrul lor grădiniţe de copii. 


	Art. 2 – Instituţiile de învăţământ superior acreditate prin lege pot înfiinţa în cadrul lor grădiniţe de copii. 

Autor: Comisia
	Întrucât practica demonstrează că şi instituţiile de învăţământ superior de stat au înfiinţat grădiniţe, se impune generalizarea acestei prevederi pentru toate instituţiile de învăţământ superior acreditate.


	4. 


	Art. 3 – Instituţiile de învăţământ superior particular care înfiinţează în cadrul lor grădiniţe de copii dispun de autonomie organizatorică şi funcţională în ceea ce priveşte managementul acestora.
	Art. 3 – Instituţiile de învăţământ superior care înfiinţează în cadrul lor grădiniţe de copii dispun de autonomie organizatorică şi funcţională în ceea ce priveşte managementul acestora.

Autor: Comisia
	

	5.

 
	Art. 4 – (1) Instituţiile de învăţământ superior particular care înfiinţează în cadrul lor grădiniţe de copii sunt scutite de la plata impozitului pe profitul reinvestit. 

(2) Pentru investiţiile realizate se întocmeşte anual un raport care se prezintă Ministerului Educaţiei şi Cercetării.


	Se elimină.

Autor: Comisia


	Instituţiile de învăţământ superior, din punct de vedere financiar, sunt considerate instituţii non-profit.

	
	Art. 5 – Grădiniţele înfiinţate se supun evaluării şi controlului, în condiţiile legii.


	Art. 5, devine art. 4,

Text nemodificat
	

	7. 
	Art. 6 – Prezenta lege se aplică începând cu anul şcolar 2007-2008.


	Art. 6, devine art. 5,

Text nemodificat
	

	8. 
	Art. 7 – Metodologia de aplicare a măsurilor stabilite prin prezenta lege se elaborează de Ministerul Educaţiei şi Cercetării şi de Ministerul Finanţelor Publice şi se aprobă prin Hotărâre de Guvern, în termen de 30 de zile de la intrarea în vigoare a prezentei legi.


	Art. 7, devine art. 6, cu următorul text: 

Art. 6 – Metodologia de aplicare a măsurilor stabilite prin prezenta lege se elaborează de Ministerul Educaţiei Cercetării şi Tineretului  şi de Ministerul Economiei şi Finanţelor şi se aprobă prin hotărâre a Guvernului, în termen de 30 de zile de la intrarea în vigoare a prezentei legi.


	

	9. 
	Art. 8 – Prezenta lege intră în vigoare la 3 zile de la publicarea ei în Monitorul Oficial al României, Partea I. 


	Se elimină

Autor: Comisia


	Potrivit art. 78 din Constituţia României, republicată şi art. 11 din Legea nr. 24/2000, republicată.

